
A 11-15 éves korosztályú utánpótlás kézilabdázók motivációja

Kulcsszavak: Gyereksport-motiváció; kézilabda; utánpótlás
A sportban fontos a motiváció, de lényeges a társadalmi és személyes kapcsolatokban egyaránt. Megjelenik egyéni, illetve csapatjátékokban és sporton kívül a mindennapokban is. Jelen kutatásban a gyerekek motivációját mértük fel, melyben összesen 317 utánpótlás kézilabda játékos, 139 fiú és 178 lány vett részt, akik 2008 és 2013 között születtek. A felhasznált módszereink között szerepelt egy új, a gyermekek felmérésére készült C-SMQ sportmotivációs kérdőív is, ami 18 kérdésből áll és a motiváció 6 faktorát vizsgálja. A kérdőívet az ország különböző pontjain található sportegyesületek utánpótlás korosztályú kézilabdázóival töltettük ki. Az eredmények alapján kiderült, hogy ebben a korosztályban a motivációt nem befolyásolja, hogy hány éve edzenek az adott edzőjükkel. A lányoknál az intrinzik (belső) motiváció magasabb, míg a fiúknál a külső motiváció dominál. A kutatás eredményei azt is megmutatták, hogy azok a sportolók, akik a szülők hatására kezdtek el kézilabdázni, a külső motiváció négy faktora közül az identifikált szabályozás faktor esetében érték el a legmagasabb pontszámokat. Az összesített faktorok adatai alapján az introjektált motiváció, a külső motiváció és az amotiváció átlaga a legalacsonyabb.



